Palores - Wikipedia

# Palores

### Dhiworth Wikipedia, an godhoniador rydh

Palores an Alpow

Palores (Pyrrhocorax pyrrhocorax) yw eghenn a edhen ow kul rann a'n teylu a vrini, Corvidae. Eghenn arall y'n keth bagas yw Pyrrhocorax graculus. Yma'n balores ow triga yn Ynysow Breten Veur, Manow, hag Iwerdhon warbarth gans powyow Europa dheghow, an Alpow, ha mynydhyow a-dreus kres Asi bys Eynda ha China.

Yn Breten Veur, yma paloresow ow triga yn ugheldiryow hag alsyow howlsedhes Kembra hag Alban, mes yn tiwedhes i re drevesigas yn Kernow arta.[1] Yma'n balores war gota arvow Kernow, hag aswonnys avel edhen genedhlek Kernow yw hi. Yth esa paloresow moy kemmyn nans yw niver a vlydhynyow, mes an chogha (Corvus monedula) re gesstrivas erbynn an balores rag tiredh.

Diwwarr an balores yw kogh; hy fluvennow yw du; ha'y gelvin yw melyn. Yma hi ow tybri hwesker ha miles heb mell keyn. Kri an balores yw galow hir – sort a "kyy-oo" ughel – hag yw moy diblans ages huni an chogha.

An balores a's peus nij neuvelladow hag es.

Neyth an balores yw tew, gonedhys a rug, eythin, po plansow erell, ha linys gans gwlan po blew. Yma teyr bys hwegh oy vrith, dedhwys yn mis Ebryl po mis Me.

"An Balores" yw hanow hwedhel berr gans Robert Morton Nance ynwedh.

Retrieved from "http://kw.wikipedia.org../../../p/a/l/Palores.html"

Category: Bewonyeth

##### Views

- Ethygel
- Dadhelva
- Current revision

##### Hwilas

##### Tavosow erell

- Deutsch
- English
- Esperanto
- Español
- Français
- 日本語
- Nederlands
- Português
- Svenska